C 132/84
FI
Euroopan unionin virallinen lehti
24.3.2022
Keskiviikko 6. lokakuuta 2021
politiikkaa ja jota johtaisivat varapuheenjohtaja / korkea edustaja ja Yhdysvaltojen ulkoministeri ja jota tukisivat poliittisten johtajien säännölliset tapaamiset; vaatii vahvaa EU:n johtajuutta ja tehokasta koordinointia Yhdysvaltojen kanssa, jotta estetään aloitteet, joilla pyritään vetämään rajoja uudelleen, ja vastaavat valtiotasoa alemmat aloitteet etnisten jakolinjojen ja eriytymisen syventämiseksi, ja voidaan puuttua Kiinan investointeihin ja rahoitukseen koko alueella ja niiden vaikutuksiin demokraattiseen hallintoon ja ympäristöön; korostaa, että on tärkeää tehdä tiivistä EU:n ja Yhdysvaltojen välistä yhteistyötä ja koordinointia sääntelyvallankaappausten, korruption, järjestäytyneen rikollisuuden, ulkomaisen väliintulon ja tiedotus­ välineiden vapauteen kohdistuvien hyökkäysten torjumiseksi sekä oikeusvaltioperiaatteen, perusteellisten uudistusten, hyvien naapuruussuhteiden ja sovinnonteon sekä euroatlanttisen yhdentymisen tavoitteen edistämiseksi; korostaa EU:n johtavaa asemaa Serbian ja Kosovon välisten suhteiden normalisointiprosessissa;
93. korostaa, että on yhteisen edun mukaista tukea pitkän aikavälin kestävää rauhaa, vakautta, turvallisuutta, selviytymiskykyä, demokratiaa ja ihmisoikeuksien kunnioittamista Etelä-Kaukasiassa; pitää myönteisenä Yhdysvaltojen toimia alueella yhteistyössä EU:n kanssa muun muassa Etyjin Minskin ryhmän kaltaisten mekanismien kautta;
94. kehottaa EU:ta ja Yhdysvaltoja puuttumaan yhdessä kulttuuriperinnön suojeluun ja säilyttämiseen kohdistuviin jatkuviin ja kasvaviin uhkiin, mukaan lukien kulttuuriesineiden salakuljetus, erityisesti konfliktialueilla; kehottaa ottamaan käyttöön strategian, johon kuuluvat tehokkaat julkiset tiedotuskampanjat, todistamattomien antiikkiesineiden, joiden alkuperää ei voida vahvistaa, laittoman kaupan yleismaailmallinen tuomitseminen, kulttuurikohteiden suojelua koskevien yhteisten käytännesääntöjen vahvistaminen, eri lainvalvontaviranomaisten välisen yhteistyön lisääminen, kansallisten tiedustelupalvelujen välinen välitön tietojenvaihto mukaan luettuna, sekä lainvalvontaviranomaisten ja taide- ja arkeologisten yhteisöjen välisen yhteistyön lisääminen;
95. toteaa, että Kiinan taloudellinen vaikutus, geopoliittinen valta ja erilaiset Kiinan voimanosoitukset sekä sotilaallinen vahvuus ovat saattaneet sen autoritaarisen hallintojärjestelmän ristiriitaan liberaaleihin demokraattisiin arvoihin perustuvien länsimaisten hallintojärjestelmien kanssa; muistuttaa Kiinan lisääntyneestä läsnäolosta kansainvälisellä näyttämöllä sekä Euroopassa sen Uusi silkkitie -aloitteen kautta sekä sen toimista kyberavaruudessa, arktisella alueella ja Afrikassa; korostaa tässä yhteydessä, että Kiinasta on tullut systeeminen kilpailija ja vastustaja, mutta sen olisi myös oltava tärkeä kumppani monien maailmanlaajuisten ongelmien ratkaisemisessa; on vakuuttunut siitä, että yhteinen transatlanttinen lähestymistapa Kiinan kanssa toimimiseen on paras tapa varmistaa rauhanomaiset, kestävät ja vastavuoroiset pitkäaikaiset suhteet Kiinaan; pitää tässä yhteydessä myönteisenä EU:n ja Yhdysvaltojen Kiinaa koskevan kattavan korkean tason strategisen vuoropuhelun käynnistämistä uudelleen ja katsoo, että sen olisi tarjottava keskeinen mekanismi etujemme edistämiseksi ja erimielisyyksiemme hallitsemiseksi, ja että olisi tutkittava mahdollisuuksia EU:n ja Yhdysvaltojen toiminnalle yhdessä Kiinan kansantasavallan kanssa yhteisiä ja globaaleja haasteita, kuten ilmastonmuutosta, terveyteen liittyviä riskejä, ihmisoikeuksien kunnioittamista, kyberavaruutta, asevalvontaa, asesulkua ja kehitteillä olevia murroksellisia teknologioita käsittelevissä monenvälisissä kehyksissä; korostaa vahvan parlamentaarisen ulottuvuuden tarvetta tälle vuoropuhelulle; kehottaa kehittämään laajan valikoiman poliittisia välineitä ja mahdollisuuksien mukaan etsimään transatlanttisia synergioita Kiinan kanssa toimimiseen; korostaa tässä yhteydessä, että EU ja Yhdysvallat ovat erittäin huolestuneita järjestelmällisistä ihmisoikeusloukkauksista Kiinassa, erityisesti uiguuriyhteisöön kohdistuvista ihmisoikeusloukkauksista; uskoo vakaasti, että sekä kahdenvälisissä että muissa suhteissa Kiinan kansantasavaltaan on aina otettava huomioon yhteisten demokraattisten arvojen turvaaminen ja edistäminen ja että monenvälisten asialistojen keskiössä on oltava käsite kansainvälisen oikeuden täysimääräisestä noudattamisesta ja ihmisoikeuksien suojelusta;
96. korostaa tarvetta kartoittaa aloja, joilla Yhdysvalloilla ja EU:lla on Kiinaa koskevia yhteisiä näkemyksiä, joilla yhteistyö on mahdollista ja joilla voidaan parantaa niiden välistä koordinointia ja kuulemista, jotta voidaan välttää sellaiset transatlanttiset jännitteet, joita syntyi Yhdysvaltojen, Britannian ja Australian tehtyä kolmenvälisen AUKUS-turvallisuus­ sopimuksen neuvottelematta siitä EU-liittolaisten kanssa, erityisesti ihmisoikeuksien ja vähemmistöjen oikeuksien suojelu ja jännitteiden liennyttäminen Etelä-Kiinan ja Itä-Kiinan merillä, Hongkongissa ja Taiwanin salmen alueella; korostaa YK:n merioikeusyleissopimuksen merkitystä oikeusperustana konfliktien ratkaisemiselle; muistuttaa tukevansa yhteyksiä koskevia yhteisiä aloitteita, myös äskettäin julkistetun EU:n Global Gateway -strategian puitteissa;
97. panee tyytyväisenä merkille EU:n Intian valtameren ja Tyynenmeren alueen strategian yhteydessä saavutetun edistyksen; kehottaa panemaan sen täytäntöön nopeasti ja kattavasti, sillä se on EU:n etujen mukainen ja edistäisi sen arvoja, ja painottaa tämän geostrategisen alueen merkitystä, sillä siellä on yhteisiä transatlanttisia demokraattisia ystäviä ja kumppaneita, kuten Japani, Etelä-Korea, Australia ja Uusi-Seelanti sekä Taiwan, ja kehottaa tehostamaan EU:n ja Yhdysvaltojen kumppanuutta ja koordinointia Intian valtameren ja Tyynenmeren alueella; muistuttaa, että on tärkeää edistää strategisia yhteyksiä ASEANin jäseniin sekä Tyynenmeren saarten foorumiin;